Source: http://povazska-bystrica.otvorene.sk/archiv-dokumentov/mzp-sr-rozhodlo-ze-zamer-povazska-tepla-vodna-plocha-sa-nebude-posudzovat
Timestamp: 2017-12-11 20:35:50+00:00
Document Index: 3450744

Matched Legal Cases: ['§ 10', '§ 11', '§ 7', '§ 10', '§ 11', '§ 8', '§ 61']

MŽP SR rozhodlo, že zámer "Považská Teplá - vodná plocha" sa nebude posudzovať — Povazska Bystrica - Otvorene.sk
Nacházíte se zde: Úvod / Archív dokumentov / MŽP SR rozhodlo, že zámer "Považská Teplá - vodná plocha" sa nebude posudzovať
Autor: redakcia — Poslední změna: Neděle 12.03.2006 23:52
Kategorie: EIA, Považská Teplá
Bratislava 27. 2. 2006 í: 4025/05-1.6/mv
Ministerstvo životného prostredia Slovenskej republiky vydáva podľa § 10 ods.1 a § 11 ods. 1 zákona NR SR č. 127/1994 Z. z. o posudzovaní vplyvov na životné prostredie v znení neskorších predpisov na základe zámeru činnosti „Považská Teplá - Vodná plocha", predloženého spoločnosťou LIM, v. o. s., Trenčín, v zastúpení navrhovateľa -Doprastav, a. s., Bratislava, a po ukončení zisťovacieho konania toto rozhodnutie:
Navrhovaná činnosť, „Považská Teplá - Vodná plocha", uvedená v predloženom zámere
podľa zákona NR SR č.127/1994 Z. z o posudzovaní vplyvov na životné prostredie v znení neskorších predpisov. Pre uvedenú činnosť je preto možné požiadať povoľujúci orgán o povolenie podľa osobitných predpisov.
Navrhovateľ, spoločnosť LIM, v. o. s., Trenčín, v zastúpení spoločnosti Doprastav a. s., Bratislava, predložil Ministerstvu životného prostredia SR (ďalej len „MŽP SR") podľa § 7 zákona NR SR č.127/1994 Z.z. o posudzovaní vplyvov na životné prostredie v znení neskorších predpisov (ďalej !en „zákon") zámeru „Považská Teplá - Vodná plocha" za účelom vykonania zisťovacieho konania podľa § 10 a § 11 zákona.
Účelom navrhovanej činnosti je vybudovanie vodnej plochy na katastrálnom území Považská Teplá, Považská Bystrica, v lokalite Za štrekou, Dúbrava.
Záujmové územie sa nachádza v inundačnom území rieky Váh.
Vodná plocha vznikne vyťažením štrkov a bude určená na extenzívny chov rýb a rekreačné účely. Celková vodná plocha bude 9,99 ha.
Realizácia navrhovanej činnosti je rozdelená na tri etapy.
V rámci prvej etapy budú realizované stavebné objekty - SO-02 Vtokový objekt medzi vodnou plochou a jestvujúcim rybníkom, SO-03 Výtokový objekt z vodnej plochy do rieky Váh, SO-04 Utesnenie priestoru medzi vodnou plochou a jestvujúcimi rybníkmi č. 1 a č.2.
V druhej etape bude realizovaná vodná plocha a v tretej etape rekonštrukcia jestvujúceho vtokového objektu na Manínskom potoku.
Zámer je vypracovaný v jednom variante nakoľko MŽP SR na základe odôvodnenej žiadosti navrhovateľa upustilo od variantného riešenia zámeru listom č. 4025/05 - 1.6/mv zo dňa 21. 12. 2005
Zámer bol podľa § 8 ods. 1 zákona predložený na zaujatie stanoviska príslušnému orgánu, povoľujúcemu orgánu, dotknutým orgánom a dotknutej obcí.
MŽP SK v rámci zisťovacieho konania posúdilo navrhovanú činnosť z hľadiska významu očakávaných vplyvov na životné prostredie a zdravie obyvateľstva, stavu využitia územia a únosnosti prírodného prostredia, povahy a rozsahu navrhovanej činnosti, súladu s územnoplánovacou dokumentáciou a úrovne spracovania zámeru. Prihliadalo pritom na stanoviská účastníkov procesu posudzovania, vrátane občanov žijúcich v záujmovom území. V rámci zisťovacieho konania MŽP SR nezistilo žiadne skutočnosti, ktoré by boli v rozpore so všeobecne záväzným právnymi predpismi na ochranu životného prostredia alebo v závažnej miere ohrozovali životné prostredie a zdravie obyvateľov, a preto rozhodlo tak, ako je uvedené vo výrokovej časti tohto rozhodnutia.
Zo zisťovacieho procesu vyplynuli nasledovné požiadavky a odporúčania, ktoré je nutné zohľadniť v rámci ďalšieho konania podľa osobitných predpisov
• Prehodnotiť účel využitia vodnej plochy, resp. vodného útvaru vzniknutého ťažbou štrku.
• V prípade využitia predmetnej stavby na extenzívny chov rýb zabezpečiť opatrenia na reguláciu výšky vodnej hladiny v celom vodnom stĺpci.
• Zosúladiť navrhovanú činnosť so zámerom ŽSR: Modernizácia železničnej trate Púchov -Žilina pre traťovú rýchlosť do 160 km/hod, úsek Puchov - hranica krajov Trenčín a Žilina.
• Zabezpečiť minimálny zostatkový prietok v Manínskom potoku.
• Zosúladiť postup prípravy a realizácie stavby s ustanoveniami zákona Č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.
• Dodržať podmienky stanovené Obvodným banským úradom v Prievidzi pre dobývanie ložiska nevyhradeného nerastu štrkopieskov v predmetnom území (doba platnosti do 31.12.2009)
Proti tomuto rozhodnutiu možno podať do 15 dní od jeho doručenia rozklad podľa § 61 ods. 1 zákona č. 71/1967 Zb. o správnom konaní (správny poriadok) na Ministerstve životného prostredia Slovenskej republiky. Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov až po vyčerpaní riadneho opravného prostriedku.
posudzovania vplyvov na ŽP
1 Doprastav, a. s., Drieňová 27, 826 56 Bratislava 2. LIM, v. o. s., Pod Juhom 33, 911 01 Trenčín
Sken dokumentu je uložený na adrese http://archiv.pb.otvorene.sk/eia/skeny/mzpsr-opv_rozhodnutie-o-neposudzovani-povazska-tepla-vodna-plocha_2006-02-27.jpg
Dokument vo formáte PDF je uložený na adrese http://archiv.pb.otvorene.sk/eia/pdf/mzpsr-opv_rozhodnutie-o-neposudzovani-povazska-tepla-vodna-plocha_2006-02-27.pdf